"Setswana Puo ya Gae (HL)/P2 11 DBE/Ngwanaitseele 2016 NSC KAROLO YA B: PADI/DITLHANGWA TSA SETSO Ditshwaelo ka kakaretso: • Go boditswe potso ya TLHAMO le DIPOTSO TSE DIKHUTSHWANE go tswa mo pading kgotsa ditlhangweng tsa setso tse di tlhaotsweng monongwaga. • Batlhatlhojwa ba tshwanetse go araba potso e le NNGWE go tswa mo pading kgotsa ditlhangweng tsa setso tse ba di ithutileng. • Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C. • Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. PADI Araba potso e le NNGWE go tswa mo pading e o e buisitseng. POTSO 6: POTSO YA TLHAMO LEBA SEIPONE – Kabelo Kgatea Gokatweng ga a ka a lemolola mpa, mme o ne a tsaya tshwetso e e maleba ka go boloka le go sireletsa morwae e bong Motswagauteng go sa kgathalesege matshosetsi a a neng a lebagane nao. Tshegetsa tlhagiso e ka ditiragalo go tswa mo pading. Boleele jwa tlhamo ya gago e nne mafoko a a ka nnang 400–450. [25] POTSO 7: DIPOTSO TSE DIKHUTSHWANE LEBA SEIPONE – Kabelo Kgatea Buisa nopolo e e latelang, mme o arabe dipotso. NOPOLO A E rile fa dikoko di fologa mo ditlhareng le dinonyane di simolola go letsa melodi e e farologaneng, Motswagauteng a raga dikobo. A fitlha a nna mo setilong sa tshipi mo maribelong. A bona monnanyana wa baesekele a ema fa hekeng. A ntsha lebotlele la maŝwi a le tlhoma fa fatshe. A mo tshwantsha. E rile go atamela mo go ena, a lemoga fa e le Mokoko. Mo pelong a ipotsa gore mabitla a epiwa ke mang kwa Motsitlane fa Mokoko a tlile makgoweng. 'Dumela Mokoko nkgonne.' Mokoko a makala fa a utlwa leina la gagwe la kwa gae. 'E le gore o mang wena o nkitseng ka leina la kolobetso?' A bua jalo a paraletse fa godimo ga baesekele. A rwele ditlhako tse di makgasa. 'A ke bona sepoko banna, mogalammakapa! Rooijan, motho yo ke wena monna?' Kgang ya bona ya ya magoletsa, e bile Mokoko a lebetse fa a le mo tirong. A bolelela Motswagauteng fa go nnile leuba kwa Motsitlane. Leruo le sule le batho ba sule. 'O kae dimo yo go tweng ke malome yole?' Kwalololo e ileditswe Phetla"